ET Euroopa Liidu Teataja C 55/22

Liikmesriikide esitatud kokkuvõtlik teave riigiabi kohta, mis on antud kooskõlas komisjoni määrusega (EÜ) 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(EMPs kohaldatav tekst)

(2007/C 55/06)

XA number: XA 102/06

Liikmesriik: Läti

Piirkond: —

Abikava või üksiktoetust saava ettevõtte nimetus: Abikava “Põllumajandusloomade geneetilise väärtuse kindlaksmääramise toetamine”

Õiguslik alus: Ministru kabineta 2006. gada 3. janvāra noteikumi Nr. 21 “Noteikumi par valsts atbalstu lauksaimniecībai 2006. gadā un tā piešķiršanas kārtību”

Kavas ettenähtud aastased kulud või ettevõttele antava üksiktoetuse üldsumma: Abikava kogusumma 2006. aastal on 5 649 265 LVL

Abi suurim osatähtsus: Toetuse määr on 70 % kolmandate isikute väljamaksetest, mis on tehtud järgmiste põllumajandusloomade geneetilise väärtuse määramiseks:

Rakendamise kuupäev: Abikava jõustub ametlikus väljaandes “Latvijas Vēstnesis” avaldamise päeval (kavakohaselt 15. novembril 2006)

Abikava või üksiktoetuse kestus: 2006. Kuni 30. detsembrini 2006

Abi eesmärk: Abikava eesmärk on toetada põllumajandusloomade geneetilise väärtuse kindlaksmääramist, et soodustada põllumajandusloomade geneetiliste ja majanduslikult kasulike omaduste sihipärast arendamist

Asjakohane majandusharu (asjakohased majandusharud): Toetus on ette nähtud väikese ja keskmise suurusega põllumajandusettevõtetele.

Toetus on ette nähtud loomakasvatusele

Abi andva ametiasutuse nimi ja aadress:

Zemkopības ministrija Riga Latvijas Republikas Zemkopības ministrija LV-1981 Rīga

Internetiaadress: www.zm.gov.lv

Muu teave: Loomakasvatuse valdkonnale antakse toetust vastavalt Euroopa Komisjoni 23. detsembri 2003. aasta määrusele (EÜ) nr 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandussaaduste tootmise, töötlemise ja turustamisega tegelevatele väikestele ja keskmise suurusega ettevõtetele.

Abi number: XA 103/06

Liikmesriik: Hispaania

Piirkond: Kataloonia

Abikava või üksiktoetust saava ettevõtte nimetus: Abi põllumajandusmasinate soetamiseks ja põllumajandusettevõtete moderniseerimiseks

Õiguslik alus: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

Kavas ettenähtud aastased kulutused või ettevõttele antud üksiktoetuse üldsumma: Kuna toetus on suunatud laenuintresside hüvitamiseks, jagatakse tagatud assigneering kogu laenuajale, mis on maksimaalselt 8 aastat

2005. aasta: 150 000 EUR

2006. aasta: 150 000 EUR

Abi ülemmäär: Abi antakse maksimaalselt ühe protsendiühiku suuruse intressitoetusena abikõlblike investeeringute rahastamiseks võetud laenudele. Laenu ülemmäär on 90 % abikõlblikust investeeringust, ilma käibemaksuta, ja laenusumma maksimaalselt 150 000 EUR. (Vt lisa punkt 6.3 laenu iseloomustavate üksikasjade kohta). Abi ülemmäär on 2,71 %, kui laenuperiood on 5 aastat ja 6 kuud, ning 3,84 %, kui laenuperiood on 8 aastat

Rakendamise kuupäev:

Kava või üksiktoetuse kestus: 31.12.2006. Abimakseid tehakse maksimaalselt 8 aasta jooksul ajani, mil laen on koguulatuses tagasi makstud

Abi eesmärk: Abi eesmärk on edendada investeeringuid põllumajandusettevõtete moderniseerimiseks, võimaldades vähendada tootmiskulusid, tõhustada ettevõtte põllumajandustootmist või korraldada see ümber, parandada toodangu kvaliteeti, kaitsta ja parandada looduskeskkonda, mitmekesistada põllumajanduslikke ja muid tegevusi või soetada uusi põllumajandusmasinaid. (Artikkel 4)

Abikõlblikud on järgmised kulud:

Põllumajandusmasinate soetamine

Põllumajandusettevõtte moderniseerimiseks vajaliku kinnisvara ehituse, ostmise või parandamisega seotud kulud

Põllumajandusettevõtte moderniseerimiseks vajalike uute masinate ja seadmete, sealhulgas tarkvaraprogrammide ostmine või liisimine

Üldkulud, nagu näiteks arhitektide, inseneride ja konsultantide tasud ning teostatavusuuringud, patentide ja litsentside ostmine, ülempiiriga kuni 12 % eespool osutatud kuludest, kui need on vajalikud põllumajandusettevõtte moderniseerimiseks.

Asjaomased majandusharud: Asutamislepingu I lisas loetletud toodete valmistamine ja töötlemine, välja arvatud nõukogu määrusega (EÜ) nr 104/2000 hõlmatud kala- ja akvakultuuriooted ning CN-koodide 4502, 4503 ja 4504 alla kuuluvad korgitooted

Abi andva asutuse nimi ja aadress:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Veebileht: https://www.gencat.net/diari_c/4366/05101050.htm

Muu teave: —

Abi number: XA 104/06

Liikmesriik: Ühendkuningriik

Piirkond: Cumbria

Abikava nimetus või üksiktoetust saava ettevõtte nimi: Farming Connect Cumbria (FCC)

Õiguslik alus: Sections 4 and 5 of the Regional Development Agencies Act 1998

Kavas ettenähtud aastased kulutused või ettevõttele antava üksiktoetuse üldsumma

Abi ülemmäär:

A) Ärialane nõustamine ja abi andmise hõlbustamise teenus Abi ülemmäär on 100 %. Abi kogusummat abi saaja kohta selles kululiigis piiratakse nii, et tehniliseks toetuseks määratakse 100 000 EUR 3 aasta jooksul. Tõenäoliselt on kõikidel juhtudel abi ülemmäär abisaaja kohta vähem kui 100 000 EUR.

B) FCC arendustoetused Abi ülemmäär on 40 %; või 50 % noorte põllumajandustootjate puhul (muudetud määruse 1257/1999 artiklis 8 määratletud tähenduses), kes alustasid tootmistegevust vähem kui 5 aastat tagasi. Abi ülemmäär projekti kohta on kõikide taotlejate puhul 16 000 GBP. Taotlejad võivad taotleda abi rohkem kui ühe projekti jaoks, kuid ükski taotleja ei või kõnealuse kululiigi puhul saada toetust rohkem kui 30 000 GBP.

C) FCC tehnilise nõustamise toetused Abi ülemmäär on 50 %. Abi ülemmäär projekti kohta on kuni 1300 GBP.

Rakendamise kuupäev:

Kava või üksiktoetuse kestus: Esialgseid taotlusi FCC programmiga liitumiseks võetakse vastu kuni 31. detsembrini 2007.

Kõiki nõustamisi teostatakse kuni 31. märtsini 2008.

31. märts 2007 on viimane kuupäev FCC arendustoetustaotluste esitamiseks ja kõiki nõudeid saab esitada kuni 31. detsembrini 2007.

31. jaanuar 2008 on viimane kuupäev FCC tehnilise nõustamise toetuste taotluste esitamiseks ja kõiki nõudeid saab esitada kuni 31. märtsini 2008.

Abi eesmärk: Abi eesmärk on toetada Cumbria maamajanduse pikaajalist säästvat arengut soodustades:

põllumajandustegevuse mitmekesistamist põllumajandusvaldkonnas;

ettevõtete paremat tasuvust;

loomade heaolu parandamist;

maakeskkonna kaitset.

Abi saamise tingimustele vastavad kulud on nõustamistasud vastavalt määruse (EÜ) nr 1/2004 artiklile 14.

Abi saamise tingimustele vastavad kulud on kinnisvara ehitamine, omandamine või parandamine, masinate ja seadmete ost või liising ostmisvõimalusega, kaasa arvatud arvutitarkvara- ja üldkulud, näiteks arhitektide, inseneride ja konsultantide tasud ning teostatavusuuringud, patentide ja litsentside omandamine, ülempiiriga kuni 12 % abi saamise tingimustele vastavatest kuludest. See on kooskõlas määruse 1/2004 artikliga 4.

Abi saamise tingimustele vastavad kulud on nõustamistasud vastavalt määruse (EÜ) nr 1/2004 artiklile 14.

Asjaomane (asjaomased) sektor(id): Kava rakendatakse põllumajandustootmistegevuse puhul, samuti põllumajandusettevõttes toimuva töötlemis- ja turustustegevuse puhul. Kõik allsektorid vastavad kõikide abiliikide saamise tingimustele, välja arvatud piima või piimatooteid jäljendavate või asendavate toodete tootmine ja turustamine ja suhkrusektori töötlemis- ja turustamistegevus, mis ei vasta investeeringutoetuste saamise tingimustele.

Abi andva ametiasutuse nimi ja aadress:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Veebileht: http://www.crea.co.uk/farming.htm. Klõpsake pealkirja “Downloads (adobe acrobat PDF format)” all oleval lingil “Click to download Farming Connect Cumbria criteria”. PDF-faili võite leida otse: http://www.crea.co.uk/downloads/Scheme %20Criteria.pdf.

Samuti võib kõnealuse kava kohta teavet saada Ühendkuningriigi kesksest loetelust Internetis, mis hõlmab põllumajandusalaseid riigiabi erandkavasid: www.defra.gov.uk/farm/policy/state-aid/setup/exist-exempt.htm. Klõpsake lingil “Farming Connect Cumbria 2006”.

Muu teave: Kava koosneb kolmest eraldiseisvast meetmest:

Paindlik ärialase nõustamise ja toetamise teenus põllumajandusettevõtjatele ja muudele põllumajandustootjatele ja -töötlejatele, mis vastab äritegevuse erivajadustele, et võimaldada ametliku äriplaani koostamist eesmärgiga tõsta ettevõtete tasuvust.

Seejärel saab ettevõtja taotleda toetusi, mis aitaksid nende ettevõttesse investeerimise teel rakendada äriplaani selleks, et arendada äritegevust tulevikus.

Põllumajandusettevõtjad võivad samuti saada toetusi süvakonsultatsioonide jaoks, mis aitaksid neil rakendada äritegevuskavasid.

Suure osa abist moodustavad toetused, mida makstakse tagantjärele maksekviitungite esitamisel pärast 1. etapi (äritegevuse kavandamine) lõppemist. Seepärast tekib suurem osa kulutusi kava kehtivusaja lõpus.

Käesoleva kavaga muudetakse ja võetakse üle abikava XA 32/04 eelarve, mis seepärast suletakse 30. novembril 2006.

Käesolevat abikava muudetakse, et võtta arvesse riigiabi eeskirjade edasisi muudatusi.

Abi number: XA 106/06

Liikmesriik: Ühendkuningriik

Piirkond: East Midlands

Abikava nimetus: Ühiste tarneahelate arendamine East Midlands'is

Õiguslik alus: Section 5 of the Regional Development Agencies Act 1998

Kavas ettenähtud kulutused: 22. detsember 2006–31. märts 2007: 70 000 GBP

1. aprill 2007–31. märts 2008: 80 000 GBP

Abi ülemmäär: Abi osatähtsus on 100 %

Rakendamise kuupäev:

Kava kestus: Kuni 31. märts 2008

Abi eesmärk: Valdkonna areng. Kavaga pakutakse teabe- ja nõustamisteenust põllumajandusettevõtjate, põllumajandusettevõtjate valduses olevatele ettevõtetele ning muudele ühisettevõtetele, mis moodustavad osa East Midlands'i põllumajanduslikust tarneahelast.

Eesmärk on aidata parandada põllumajandusettevõtete tootlikkust ja tõhusust koostöö ning tarneahela tõhususe kaudu, parandada põllumajandussaaduste turustamist ning kasutada uusi turuvõimalusi.

Toetust makstakse vastavalt määruse 1/2004 artiklile 14 ja abikõlblikud kulud on nõustamisteenused ja koolitusprogrammide korraldamise kulud

Asjaomane (asjaomased) sektor(id): Kava on eelkõige suunatud põllumajandussaaduste (teravilja, punase liha ja värskete põllumajandussaaduste) tootmisega tegelevate ettevõtetele. Siiski võivad mõned ettevõtted laiema põllumajandusliku tarnimise ahela muudes osades (sealhulgas töötlemise ja turustuse valdkondades) samuti kasu saada. Kava on avatud igat liiki põllumajandustoodete tootmisega (või töötlemise või turustusega) tegelevate ettevõtetele

Abi andva ametiasutuse nimi ja aadress:

East Midlands Development Agency Apex Court City Link Nottingham NG2 4LA United Kingdom

Veebileht: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Samuti võib kõnealuse kava kohta teavet saada Ühendkuningriigi kesksest loetelust Internetis, mis hõlmab põllumajandusalaseid riigiabi erandikavasid: http://www.defra.gov.uk/farm/policy/state-aid/setup/exist-exempt.htm

Muu teave: Kava on avatud põllumajandusliku tarneahela ettevõtetele, kus töödeldaks või turustatakse Euroopa Ühenduse asutamislepingu 1. lisas loetlemata tooteid. Kõnealustele ettevõtetele makstakse abi kooskõlas määrusega 69/2001 (vähese tähtsusega abi kohta) või muu seda asendava määrusega.

Abisaajad ei saa teenuseosutajat valida. Teenuseosutajad on English Farm & Food Partnerships (EFFP) liikmed, kes on valitud ja keda tasustatakse vastavalt turu põhimõttele.

XA number: XA 107/06

Liikmesriik: Prantsusmaa

Piirkond: Seine-Maritime'i departemang

Nimetus: Investeeringutoetus põllumajandustoodete töötlemiseks ja turustamiseks

Õiguslik alus:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Abikavas ettenähtud aastased kulutused: 150 000 EUR

Abi ülemmäär: Ülemmäär on 40 % abikõlblikest investeeringutest

Rakendamise kuupäev: Kui Euroopa Komisjon on kättesaamist kinnitanud

Abikava kestus: Abikava kehtestatakse ajavahemikuks 2007 kuni 2009

Abi eesmärk: Havre'i, Roueni ja Dieppe'i suurte linnastutega on Seine-Maritime'i departemang põllumajandustoodete oluline tarbimiskoht ning tänu Pariisi lähedal paiknevusele külastab piirkonda palju turiste.

Departemang soovib tänu abikavale julgustada põllumajandustootjaid töötlema oma tooteid kohapeal, et sel viisil otseselt kasu saada lisandväärtusest. Ettenähtud investeeringute eesmärk on parandada ja mitmekesistada tootmist.

Abikava on suunatud tootjatele, kellel on individuaalne või tootjaorganisatsioonidega ühine müügikava. Abikava võimaldab hoonete renoveerimist ja põllumajandustoodete müümiseks vajalike vahendite ostmist.

Miinimummäär abi saamise tingimustele vastavatest kuludest on 1 500 EUR ning ülemmäär üksikprojektide puhul on 30 000 EUR ja ühisprojektide puhul 60 000 EUR.

Abi saamiseks peab tootja ise töötlema oma tooted, järgima tervishoiu-, keskkonna- ning vajaduse korral loomade heaolu nõudeid ja haldusnõudeid ning turustama kogu oma toodangu või osa sellest otse

Abikõlblikud kulud võivad hõlmata järgmist:

kaupluseks ettenähtud põllumajandushoone renoveerimine, sise- ja välistööd (parkimine, valgustus, sildid)

turustusvahendite ostmine (kassaaparaat, külmletid, külmkapid, transpordivahendi külmutusseadmed)

varustus teatavatele spetsialiseerunud tootjatele (mesinikud, …),

teatavate toodete (puu- ja juurviljad, …) ladustamiseks ja pakendamiseks vajalike materjalide ostmine.

Asjaomased majandusharud: Kõik majanduslikult elujõulised põllumajandusettevõtted Seine Maritime'is.

Majanduslike huvidega grupid

Vastutava ametiasutuse nimi ja aadress:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Veebileht: http://www.seinemaritime.net rubriik “guide des aides”

Kirjeldus ilmub veebilehele, kui Euroopa Komisjon on erandi näidisvormi registreerinud.

XA number: XA 108/06

Liikmesriik: Prantsusmaa

Piirkond: Seine-Maritime'i departemang

Nimetus: Investeeringutoetus looduskeskkonna säilitamiseks ja parandamiseks, valdkond “pinnase kaitsmine erosiooni eest”

Õiguslik alus:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Kavas ettenähtud aastased kulutused: 100 000 EUR

Abi ülemmäär: Kuni 40 % abikõlblikest investeeringutest

Kuni 50 % noortele põllumajandustootjatele nende investeeringute puhul, mida noored põllumajandustootjad teevad viie aasta jooksul alates tegevuse alustamisest

Rakendamise kuupäev: Kui komisjon on kättesaamist kinnitanud

Abikava kestus: Ajavahemik 2007–2009

Abi eesmärk: Pinnase iseloomu tõttu on mudavood Seine-Maritime'i departemangus sagedased, mis on tingitud peamiselt sügise lõpus ja kevaditi esinevatest tugevatest vihmadest. Peale selle põhjustavad karstiline aluspind ja looduslike maa-aluste veevarude iseloom veevõtukohas vee hägusust, mistõttu on vesi joogikõlbmatu.

Mitmed lahendused neile probleemidele on viljelusviiside kohandamine, eelkõige mullaharimisel.

Seine-Maritime'i departemang on kavandanud meetmeid, et toetada põllumajandustootjate investeeringuid vahenditesse, mis aitavad vähendada uhtumise, äravoolu, mudavoogude ja hägususega seotud ohte. Kõnealuste investeeringute eesmärk on looduskeskkonna säilitamine ja parandamine.

Kõnealuse kava piiratud eelarve raames ei ületa abi maksimumsumma alates 2007. aastast abisaaja kohta vastavalt tulevasele põllumajanduse erandimäärusele igal juhul 400 000 EUR kolme majandusaasta jooksul.

Abikõlblikud on järgmised vahendid:

töövahendid maa harimiseks, mis võimaldavad maapinda harida ainult külvireal. Seega 3/4 maapinnast ei harita, mis aitab paremini vältida erosiooni;

pinna kattetaime külvamise vahendid juba haritud maapinnale. See spetsiaalne vahend on ette nähtud kattetaime istutamiseks eelkõige maisi alla. Pärast saagikoristust kasvab kattetaim kiiresti ja nii ei jää maa talvel paljaks;

kobestamisvahendid. Vahend parandab kevadel pinnase vee läbilaskvust juurviljadele (suhkrupeet ja mais);

koorimisader, mis tagab pärast viljakoristust pinna suurema poorsuse, lihtsustades maapinna niisutamist;

vahekultuuride külvikud maapinna kaitseks talvel, erivahendid vahekultuuride istutamiseks;

jälgede kustutamine; masinatele monteeritud vahendid, millega saab kustutada rattajälgi, sest need võivad sageli põhjustada tugevat veevoolu, millest tekivad uurded

Asjaomased majandusharud:

— Kõik Seine Maritime'i departemangu majanduslikult elujõulised põllumajandusettevõtjad.

— Põllumajandusseadmete ühiskasutamise ühistud (CUMA), mille peakontor asub Seine Maritime'i departemangus

Vastutava ametiasutuse nimi ja aadress:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Veebileht: http://www.seinemaritime.net teema “guide des aides”

Käesoleva kava kirjelduse võib avaldada vaid siis, kui Euroopa Komisjon on erandi näidisvormi registreerinud.

XA number: XA 109/06

Liikmesriik: Prantsusmaa

Piirkond: Seine-Maritime'i departemang

Abi nimetus: Investeeringutoetus vee kaitsmiseks.

Õiguslik alus:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Abikavaga ettenähtud aastased kulutused: 100 000 EUR

Abi ülemmäär: Kuni 40 % abikõlblikest investeeringutest

Kuni 50 % noortele põllumajandustootjatele (investeeringute puhul, mida noored põllumajandustootjad teevad viie aasta jooksul alates tegevuse alustamisest)

Rakendamise kuupäev: Kui komisjon on kättesaamist kinnitanud.

Abikava kestus: Ajavahemik 2007–2009

Abi eesmärk: Kogu Seine-Maritime'i departemang liigitatakse tundlikuks alaks vastavalt 1991. aasta detsembri nitraadidirektiivile (91/676/EMÜ). Üha suuremas ulatuses mõjutavad veevarusid fütosanitaartoodetest tingitud reostusprobleemid.

Euroopa Parlamendi ja nõukogu 23. oktoobri 2000. aasta direktiiviga 2000/60/EÜ, millega kehtestati ühenduse veepoliitika alane tegevusraamistik, on ette nähtud, et 2015. aastaks on veekogude ökoloogiline seisund hea.

Seine-Maritime'i departemangu rakendatud korra eesmärk on toetada ettevõtjaid seoses selliste investeeringute kuludega, mille puhul on tegemist veekaitset reguleerivatest miinimumnõuetest rangemate nõuetega. Kõnealuste investeeringute eesmärk on säilitada ja parandada looduskeskkonda.

Lisaks võib departemangu kindlaksmääratud toetusemäära kohandada vastavalt tootja geograafilisele asukohale veekaitse seisukohast oluliste veevõtusüsteemide suhtes.

Alates 2007. aastast on abi maksimumsumma abisaaja kohta 400 000 EUR kolme majandusaasta jooksul.

Punktreostuse ohtude vähendamiseks on abikõlblikud järgmiste vahenditega seotud kulud:

fütosanitaartoodete hoiukohad,

laadimisplatvormid põllupritside jaoks,

mahutid kütuse või vedelväetiste hoidmiseks, kui rajatised ei vasta liigitatud rajatiste puhul ettenähtud tingimustele,

pihustusseadmete osad (pihustid, loputuspaagid, tagasilöögiklapid, …).

Hajareostuse ohtude vähendamiseks on abikõlblikud järgmiste vahenditega seotud kulud:

pihustikandurid,

pritsimisvahendid,

ketasadrad,

rippadrad,

pihustusvahendid,

komposteerimisseadmed

Asjaomane majandusharu/asjaomased majandusharud:

— Kõik Seine Maritime'i departemangu majanduslikult elujõulised põllumajandusettevõtjad

— Põllumajandusseadmete ühiskasutamise ühistud (CUMA), mille peakontor asub Seine Maritime'i departemangus

Vastutava ametiasutuse nimi ja aadress:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Veebileht: http://www.seinemaritime.net teema “guide des aides”.

Käesoleva kava kirjelduse võib avaldada vaid siis, kui Euroopa Komisjon on registreerinud erandi näidisvormi.

Abi number: XA 110/06

Liikmesriik: Ühendkuningriik

Piirkond: Kirde-Inglismaa

Abikava nimetus: The North East Collaboration Advisory Service

Õiguslik alus: Section 5 of the Regional Development Agencies Act 1998

Kavas ettenähtud kulutused:

29. detsember 2006–31. märts 2007: 80 000 GBP

1. aprill 2007–31. märts 2008: 180 000 GBP

1. aprill 2008–31. märts 2009: 180 000 GBP

1. aprill 2009–31. märts 2010: 180 000 GBP

1.aprill 2010–31. märts 2011: 70 000 GBP

Abi ülemmäär: Abi osatähtsus on 100 %

Rakendamise kuupäev:

Kava kestus: Kuni 31. märts 2011

Abi eesmärk: Valdkonna areng. Kavaga pakutakse teabe- ja nõustamisteenust põllumajandusettevõtjate, põllumajandusettevõtjate valduses olevatele ettevõtetele ning muudele ühisettevõtetele, mis moodustavad osa Ida-Inglismaa põllumajanduslikust tarnimise ahelast.

Kavaga pakutakse koostöö-alast nõustamist põllumajandusettevõtete tootlikkuse ja tõhususe ning põllumajandussaaduste turustamise parandamiseks.

Toetust makstakse kooskõlas määruse 1/2004 artikliga 14 ja abikõlblikud kulud on nõustamisteenused.

Asjaomane (asjaomased) sektor(id): Kava on eelkõige suunatud põllumajandussaaduste (nimelt teravilja ja muude põllukultuuride, punase liha ja piimatoodete) tootmisega tegelevatele ettevõtetele. Siiski võivad mõned ettevõtted laiema põllumajandusliku tarnimise ahela muudes osades (sealhulgas töötlemise ja turustuse valdkondades) olla osalemiseks samuti abikõlblikud. Kava on avatud igat liiki põllumajandustoodete tootmisega (või töötlemise või turustusega) tegelevate ettevõtetele

Abi andva ametiasutuse nimi ja aadress:

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Veebileht: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Samuti võib kõnealuse kava kohta teavet saada Ühendkuningriigi kesksest loetelust Internetis, mis hõlmab põllumajandusalaseid riigiabi erandikavasid: http://www.defra.gov.uk/farm/policy/state-aid/setup/exist-exempt.htm

Muu teave: Kava on avatud põllumajandusliku tarneahela ettevõtetele, kus töödeldakse või turustatakse Euroopa Ühenduse asutamislepingu 1. lisas loetlemata tooteid. Kõnealustele ettevõtetele makstakse abi kooskõlas määrusega 69/2001 (vähese tähtsusega abi kohta) või muu seda asendava määrusega.

Abisaajad ei saa teenuseosutajat valida. Teenuseosutajad on English Farm & Food Partnerships (EFFP) liikmed, kes on valitud ja keda tasustatakse vastavalt turu põhimõtetele.